পুলিশ ও এলাকাবাসী সুত্রে জানা গেছে- রাজা মিয়ার বাড়ী গাইবান্ধা জেলার গোবিন্দগঞ্জ উপজেলার মারিয়া গ্রামে। তার পিতার নাম হোসেন আলী। রাজা মিয়া ৫/৬ দিন পূর্বে ০১৭৩৯৯৯১৭০৭ মোবাইল নাম্বার থেকে ফোন করে ফুলবাড়ীয়া উপজেলার আছিম বাজারের মুদি দোকানদার সেলিম মিয়ার নিকট। ফোনে জিনের বাদশা পরিচয় দিয়ে সেলিমকে অনেকক্ষণ কোরআন তেলায়ত শোনায় রাজা মিয়া। একপর্যায়ে সে জানায় সেলিমকে আল্লাহর ওলি খুব পছন্দ করেছেন। তাই সহযোগিতার জন্য তাকে নির্দেশ দেওয়া  হয়েছে। সহযোগিতা পেতে হলে সেলিমকে বগুড়ার কোন এক মাজারে গিয়ে একশত ফকির-মিসকিন খাঁওয়াতে হবে। যাতে খরচ হবে বিশ হাজার পাঁচশত পঞ্চাশ টাকা। টাকাটা দিতে হবে মাজারে অবস্থানরত হুজুরের নিকট। বিনিময়ে সে পাবে সাত কলসি টাকা। যা তার বাড়ীতেই মাটির নিচে রয়েছে। দুই তিন দিন এভাবেই কথা চলে তাদের মধ্যে। এক পর্যায়ে চালাকি করে সেলিম জানায়-এত টাকা নিয়ে সে বগুড়া যেতে ভয় পাচ্ছে। পরবর্তীতে আলোচনার মাধ্যমে সিদ্ধান্ত হয় ঘাটাইল উপজেলার সাগরদিঘী বাজারে আসলে সেলিম রাজা মিয়াকে টাকা দিয়ে দিবে ফকির/মিসকিন খাওয়ানোর জন্য।